הפדרציה הישראלית לרכיבת סוסים ואיגוד רוכבי האופניים חברו לארגון ""סוסים, אנשים וטבע"" ולמועצה האזורית גליל תחתון לצורך הקמת פארק רכיבת סוסים אולימפי לאומי שיציע בין השאר לקהל הרחב ולקבוצות בעלות צרכים מיוחדים מגוון של פעילויות פנאי בתחום הסוסים והאופנים כמו גם בתחומים רבים נוספים. הפארק משתרע על שטח של כ- 150,000 מ""ר וממוקם בסמוך לבית הספר החקלאי כדורי בגליל התחתון. המבנה המרכזי, בשטח של כ- 14,000 מ""ר, מכיל במפלסים שונים זירת רכיבה אולימפית עם 3,300 מושבים, מרכז לובי קהל, משרדים לוגיסטיים, מרכז תיירות, מרכז לאומי לסוסים ומועדון אופניים אזורי.
בנוסף, בפארק ממוקמים זירת רכיבה אולימפית פתוחה עם 1,200 מושבים, מסלול רכיבת BMX אולימפי עם 1,500 מושבים, מתקן רכיבה טיפולית, מרכז נוער בסיכון, מועדון ""אופניים לכל"", פארק פנאי ונופש, פארק לספורט אקסטרים, אורוות, קמפינג, מתקני משחק וכושר וחניות לרכבים פרטיים, אוטובוסים וקרונות סוסים. המתקן תוכנן בהתאם לתקניה-EFI והתקנים האולימפיים לתחרויות לאומיות ובינלאומיות."
מרכז ספורט עירוני ראשל"צ "360"